als_Latn dik_Latn sag_Latn
KE: E pranuam kërkesën e prokurorit publik të Maqedonisë
Zëdhënësja e Komisionit Evropian, Maja Kocijançiç, sot në emër të Qeverisë joformale të Bashkimit Evropian konfirmoi se Brukseli zyrtar e ka pranuar ftesën e prokurorit publik të Maqedonisë për dërgimin e vëzhguesve ndërkombëtarë për rastin gjyqësor “Puç”, në të cilin në mesin e të akuzuarve për bashkëpunim me ndonjë shërbim të huaj është edhe lideri i LSDM-së opozitare, Zoran Zaev.
Siç njofton korrespondenti i MIA-s nga Brukseli, zëdhënësja e Komisionit gjithashtu konfirmoi se grupet politike në Parlamentin Evropian, deri në fund të këtij muaji, do të formojnë një grup i cili ka për qëllim të vijë në Maqedoni dhe të përpiqet t’i pajtojë partitë më të mëdha politike në vend.
“Po, mund ta konfirmoj se morëm ‘ftesë’ të dërguar nga ana e prokurorit publik. Por, gjithashtu, mund të them se komisari Han të njëjtën gjë e tha në Parlamentin Evropian javën e kaluar, se çdo nismë e ndërmarrë nga ana e grupeve të partive politike evropiane dhe anëtarë individual të Parlamentit Evropian të ndihmohet që të tejkalohet kriza dhe e përshëndesim gatishmërinë e tyre që më shumë të angazhohen”, theksoi zëdhënësja e Përfaqësueses së Lartë për Politikë të Jashtme dhe të Sigurisë, Federika Mogerini.
Në këtë kontekst, sipas Kocijançiç, “Komisioni e ka kuptuar se takimi i parë i grupit punues të Europarlamentit duhet të mbahet me përfaqësues të partive nga fundi i muajit dhe Komisioni do të punojë në bashkëpunim të ngushtë me anëtarët e Parlamentit Evropian në këtë pikëpamje”.
“Por, duke folur në përgjithësi obligimi politik u mbetet, megjithatë partive në Maqedoni për të treguar përgjegjësi dhe për t’u involvuar në dialogun konstruktiv për tejkalimin e qorrsokakut aktual dhe të fokusohen në prioritetet strategjike të vendit dhe qytetarëve të saj”, decide Kocijançiç.
Në pyetjen shtesë të korrespondentit të MIA-s nga Brukseli, nëse KE-ja do të dërgojë ekspertë ligjorë që ta vëzhgojnë procesin gjyqësor për rastin “Puç”, zëdhënësja e Komisionit nuk dha përgjigje konkrete.
“Vetëm konfirmoj se kemi pranuar letër, kërkesë nga prokurori publik, por gjithashtu e kam shpjeguar edhe pozitën e Komisionit Evropian. Kjo është ajo që mund ta them për këtë çështje”, tha Kocijançiç.
als_Latn als_Latn als_Latn als_Latn als_Latn als_Latn als_Latn als_Latn